stanford-oval/wikipedia huggingface dataset:
ראונד רובין (מסמך)
מקור

מקור המונח במאה ה-17 מצרפתית Rond ruban (סרט מעוגל) המונח מתאר חתימה על עצומות נגד סמכות (בדרך כלל פקידי ממשל במוחים כנגד הכתר) בצורה מעוגלת בה אין היררכיה ולא ניתן לגלות מיהו המנהיג.
הערות שוליים

↑  Online Etymology Dictionary: Round Robin, www.etymonline.com (באנגלית)
↑  Brewer, E. Cobham, Dictionary of Phrase & Fable: Round Robin, www.bartleby.com (באנגלית)
↑  Round Robin, www.phrases.org.uk, ‏29 בספטמבר 2002 (באנגלית)
ערך זה הוא קצרמרבנושא מדעי החברה. אתם מוזמנים לתרום לוויקיפדיה ו.
רטרו-וירוסים גורמי סרטן

רטרו-וירוסים גורמי סרטן (באנגלית: Oncoretroviruses) הם נגיפים מידבקים, תת-מיקרוסקופים, הבנויים מצבר של מולקולות חלבון העוטפות את הגנום הנגיפי (העשוי בדרך כלל מ-DNA או RNA). קיימים סוגים שנים של נגיפים המסווגים למשפחות שונות. רטרו-וירוסים (retroviruses) מהווים משפחה של נגיפים בעלי גנום שמורכב משני עותקים של RNA חד-גדילי. מחזור ההתרבות שלהם מאופיין בשני שלבים ייחודיים: שלב השעתוק במהופך (reverse transcription) ושלב האינטגרציה (integration). לאחר חדירת הנגיף לתא שאותו הוא מדביק, חל שלב השעתוק במהופך, שבו גנום ה-RNA הנגיפי משמש תבנית ליצירת DNA דו-גדילי על ידי האנזים הנגיפי reverse transcriptase. לאחר שלב זה, מתחולל שלב האינטגרציה שבו מוחדר תוצר ה-DNA הדו-גדילי אל תוך הגנום של התא המודבק. החדרה זו מבוצעת באמצעות האנזים הנגיפי אינטגראז (integrase). מנקודה זו והלאה, גנום הנגיף יהווה חלק מגנום התא המודבק, ולכן ישוכפל, ישועתק ויתורגם יחד עמו. גנום הנגיף שנמצא בתוך גנום התא המארח מכונה כעת פרו-וירוס (אנ').
סוגים שונים של נגיפים יכולים לגרום לסרטן במארח (host) שלהם (כלומר בחיה או באדם שאותם הדביקו). סוגים אלו כוללים נגיפי DNA ו-RNA שונים. סוגים שונים של נגיפים עשויים לחולל סוגי סרטן שונים, כתוצאה מיכולתם להדביק סוגי תאים שונים ובגלל מנגנוני ההתמרה (transformation; דהיינו מנגנוני הפיכת התא הנורמלי לתא סרטני) השונים. אחת הקבוצות הנחקרות בהקשר זה היא קבוצת הרטרו-וירוסים הפשוטים (simple retroviruses). נגיפים אלו מאופיינים בגנום פשוט יחסית המכיל כשלושה עד ארבעה גנים עיקריים. ככל הידוע, רטרו-וירוסים פשוטים גורמים לסרטן בחיות בלבד, ולא בבני אדם. דוגמה לנגיף מעין זה הוא ה-Murine Leukemia Virus (MLV) הגורם לגידול סרטני בעכברים ובחולדות, והמשמש כמודל מחקר עיקרי להתפתחות גידולים סרטניים כתוצאה מהדבקה בסוג נגיפים זה.
קיימים רטרו-וירוסים שאינם פשוטים (כלומר שהגנום שלהם מקדד למספר רב יותר של גנים), העשויים לגרום לסרטן גם בבני אדם – דוגמה לכך הוא ה-(HTLV) Human T-lymphotropic virus – אך המנגנונים בהם הם גורמים לסרטן אינם ידועים במלואם. נגיפים אלו אינם הנושא של ערך זה.
מנגנוני התמרה סרטנית של רטרו-וירוסים פשוטים

ככלל, רטרו-וירוסים פשוטים אינם הורגים את התא שאותו הם מדביקים (בניגוד לסוגים רבים של נגיפים אחרים). לכן, התאים המודבקים יכולים לשרוד, ובהמשך להפוך לסרטניים. תוארו מספר מנגנונים שונים שבהם רטרו-וירוסים פשוטים גורמים לתא המודבק בנגיף להפוך לסרטני.
מנגנוני התמרה סרטנית של רטרו-וירוסים פשוטים > רטרו-וירוסים פשוטים החסרים אונקוגן והגורמים לסרטן

מחקר הרטרו-וירוסים הפשוטים הגורמים לסרטן גילה כי קיימים נגיפים שאינם מבטאים כלל אונקוגן מסוג כלשהו. התברר כי הגנום של נגיפים מסוג זה מכיל אך ורק את הגנים הדרושים להתרבות הנגיף (gag, pol, ו- env; תמונה 2), דבר שהביא לשאלה כיצד נגיפים אלו גורמים להתמרת התא אותו הם מדביקים. דוגמאות ידועות לנגיפים מהסוג הזה הם נגיף ה-MLV ונגיף ה-(ALV) Avian Leukosis Virus הגורמים ללוקמיה בעכברים ובעופות, בהתאמה.
תוארו מספר דרכים שבהן רטרו-וירוסים מסוג זה גורמים להתמרת התא. המכנה המשותף לכל הדרכים הללו הוא השינוי הגנטי שמתרחש בעקבות החדרת ה-DNA הנגיפי (שכאמור מכונה פרו-וירוס, והנוצר בעקבות שלב השעתוק במהופך) לתוך גנום התא המודבק. החדרה זו מתרחשת באופן אקראי למחצה (semi-random) מבחינת גנום התא המודבק. כלומר, עקרונית, לגנום הנגיפי פוטנציאל לחדור למקומות רבים בגנום התא המודבק. לפיכך, הגנום הנגיפי עשוי לחדור אל תוך גן תאי, או בסמוך לו. במידה והדבר אכן קורה, עצם הימצאותו של הגנום הנגיפי בתוך, או על יד, הגן התאי, עשויה להשפיע בצורה חזקה על ביטויו של הגן. אם גן זה מקודד לפרוטו-אונקוגן תאי, ואם החדרת הגנום הנגיפי הביאה לביטוי לא מבוקר (ביטוי ביתר) של פרוטו-אונקוגן זה, הרי שהדבר עלול לגרום להתמרת התא. התברר כי המצאות הפרו-וירוס באזור הפרוטו-אונקוגן עשויה לגרום לשעתוק ביתר של הפרוטו-אונקוגן, או להגברת היציבות של ה-mRNA של הפרוטו-אונקוגן. בכל המקרים הללו, התוצאה הסופית תהיה יצירה מוגברת וקבועה של mRNA זה ותרגומו לכמויות גדולות של חלבון הפרוטו-אונקגן (ודבר זה יקדם את התמרת התא). מספר מנגנונים תוארו להגברת שעתוק ה־mRNA, או הגברת יציבותו, של הפרוטו-אונקוגן על ידי גנום הנגיף הסמוך. המנגנונים כוללים, בין היתר:
1.החדרת פרומוטר (promoter insertion): גנום הפרו-וירוס שמוחדר לגנום התא מכיל אלמנט גנטי הקרוי קדם (promoter) האחראי לשעתוק הגנום הנגיפי. פרומוטר נגיפי זה הוא פרומוטר פעיל ביותר הגורם לשעתוק מוגבר של הגנום הנגיפי. אם חדירת הנגיף לגנום התא מביאה את הפרומוטר הנגיפי לתחילת גן הפרוטו-אונקוגן, הפרומוטר הנגיפי עלול לשמש כפרומוטר חזק גם לאותו פרוטו-אונקוגן. כך, יתרחש שעתוק מוגבר, קבוע, ולא מבוקר של הפרוטו-אונקוגן (בניגוד למצב נורמלי שבו שעתוק הפרוטו-אונקוגן מבוקר ביותר). דבר זה יקדם את התמרת התא.
2.החדרת אינהנסר (enhancer insertion): הפרומוטר הנגיפי מכיל גם מעצם (enhancer) חזק. אלמנט גנטי זה עשוי להגביר את השעתוק של גנים הסמוכים לו הן אם הוא מצוי בתחילת הגנים או בסופם, ואפילו אם הוא נמצא במרחק יחסית גדול מהם. בהתאם, ובניגוד למנגנון החדרת הפרומוטר, עצם החדרת הפרו-וירוס (המביא עמו את האינהנסר הנגיפי) במקומות המצויים בתחילת הפרוטו-אונקוגן, סופו, או אפילו במרחק רב ממנו, עלולה לגרום להגברה שאינה מבוקרת של שעתוק הפרוטו- אונקוגן. כמו במקרה הקודם, שיבוש זה יקדם את התמרת התא.
3.שינוי של אזורים המבקרים את יציבות ה־mRNA של הפרוטו-אונקוגן: כפי שצוין, ביטוי הפרוטו-אונקוגנים התאיים נמצא תחת בקרה הדוקה בתא. אחת מבקרות אלו כוללת הימצאותם של רצפים בפרוטו-אונקוגן המביאים לאי יציבות של ה-mRNA המשועתק ממנו. בקרה שכזו גורמת לפירוק מהיר של ה-mRNA ולירידה בכמותו וכמות החלבון הנוצר ממנו. אם הנגיף חדר לתוך רצפי אי-יציבות אלו, הרי שתפקודם עשוי להיפגע. במקרה שכזה, ה-mRNA של הפרוטו-אונקוגן שייווצר יהיה יציב יותר והדבר יגרום לתרגום מוגבר של הפרוטו-אונקוגן.
חשיבות גילוי ה-v-oncogenes בחקר הסרטן

כפי שצוין, גילוי ה-v-oncogenes קידם את זיהוי c-oncogenes שונים ורבים בגנום התאי. c-oncogenes אלו הם פרוטו-אונקוגנים תאיים. לאחר שאופיינו פרוטו-אונקוגנים אלו, ניתן היה לבדוק את פעילותם בגידולים סרטניים שונים שנוצרו ללא תלות בהדבקה של נגיף כזה או אחר. התברר כי בגידולים שכאלו (המהווים את עיקר הגידולים באדם), מוטציות שונות ב-c-oncogenes שונים – שהתרחשו ללא כל קשר לחדירת גנום נגיפי לתא – גרמו לביטוי ביתר של פרוטו-אונקגנים אלו והדבר דחף להתמרת התא. כך, חקר הרטרו-וירוסים הפשוטים גורמי הסרטן תרם לחקר הכללי של הסרטן בשני אופנים: האחד "קיטלוג" הפרוטו-אונקוגנים השונים; והשני, הנחת הבסיס המולקולרי להבנה שהפרעת הבקרה על ביטוי הפרוטו-אונקוגן עשויה להביא לביטויו ביתר ולהתמרת התא.
טבלת דוגמאות של סוגי רטרו-וירוסים פשוטים, בעלי החיים העיקריים אותם הם מדביקים, וסוגי הסרטן שהם גורמים בהם:
| 0 | 1 | 2 | 3 |
| --- | --- | --- | --- |
| רטרו-וירוס | מין בעל החיים | סוג סרטן | מכיל אונקוגן |
| Rous sarcoma virus (RSV) | עופות | סרקומה | כן |
| Murine leukemia virus (MLV) | עכברים | לוקמיה | לא |
| Feline sarcoma virus (FeSV) | חתולים | סרקומה | כן |
| Avian erythroblastosis virus (AEV) | עופות | לוקמיה | לא |
| Avian leukemia virus (ALV) | עופות | לוקמיה | לא |
| Gibbon ape leukemia virus (GALV) | גיבונים | לוקמיה | לא |
| Fujinami sarcoma virus (FSV) | עופות | סרקומה | כן |
| Simian sarcoma virus (SSV) | צמרן (סוג של קוף) | סרקומה | כן |
| Jaagsiekte retrovirus (JSRV) | כבשים | קרצינומה | לא |
| Walleye dermal sarcoma virus (WDSV) | דגים | סרקומה | לא |
| Murine sarcoma virus (MSV) | עכברים | סרקומה | לא |
| Bovine leukemia virus (BLV) | פרות | לוקמיה | לא |
ראו גם

וירוס
רטרו-וירוס
הערות שוליים

↑  A. Telesnitsky, S. P. Goff, Reverse Transcriptase and the Generation of Retroviral DNA, Cold Spring Harbor (NY): Cold Spring Harbor Laboratory Press, 1997, ISBN 978-0-87969-571-2
↑  P. O. Brown, Integration, Cold Spring Harbor (NY): Cold Spring Harbor Laboratory Press, 1997, ISBN 978-0-87969-571-2
1 2  H. L. Robinson, Retroviruses and Cancer, Clinical Infectious Diseases 4, 1982-09-01, עמ' 1015–1025 doi: 10.1093/clinids/4.5.1015
1 2 3 4 5 6 7 8 9 10 11 12  John M. Coffin, Stephen H. Hughes, Harold E. Varmus, Oncogenesis, Cold Spring Harbor Laboratory Press, 1997. (באנגלית)
↑  David H. Lynch, Oncogenes and Cancer, American Journal of Reproductive Immunology and Microbiology 15, 1987-09, עמ' 24–28 doi: 10.1111/j.1600-0897.1987.tb00145.x
1 2 3 4 5 6 7  Naoyoshi Maeda, Hung Fan, Yasunobu Yoshikai, Oncogenesis by retroviruses: old and new paradigms, Reviews in Medical Virology 18, 2008-11, עמ' 387–405 doi: 10.1002/rmv.592
↑  John M. Coffin, Stephen H. Hughes, Harold E. Varmus, Genetic Organization, Cold Spring Harbor Laboratory Press, 1997. (באנגלית)
1 2  Chial, H., Proto-oncogenes to oncogenes to cancer, Nature Education 1 (1): 33.
↑  Ciba Foundation Symposium 170 ‐ Regulation of the Eukaryotic Cell Cycle: Regulation of the Eukaryotic Cell Cycle: Ciba Foundation Symposium 170, 1, Wiley, 2007-09-28, Novartis Foundation Symposia, ISBN 978-0-471-93446-2. (באנגלית)
↑  Richard Mann, Richard C. Mulligan, David Baltimore, Construction of a retrovirus packaging mutant and its use to produce helper-free defective retrovirus, Cell 33, 1983-05, עמ' 153–159 doi: 10.1016/0092-8674(83)90344-6
1 2  Roel Nusse, The activation of cellular oncogenes by retroviral insertion, Trends in Genetics 2, 1986-01-01, עמ' 244–247 doi: 10.1016/0168-9525(86)90247-7
1 2 3  A. G. Uren, J. Kool, A. Berns, M. van Lohuizen, Retroviral insertional mutagenesis: past, present and future, Oncogene 24, 2005-11, עמ' 7656–7672 doi: 10.1038/sj.onc.1209043
↑  M W Anderson, S H Reynolds, M You, R M Maronpot, Role of proto-oncogene activation in carcinogenesis., Environmental Health Perspectives 98, 1992-11, עמ' 13–24 doi: 10.1289/ehp.929813
↑  C. Petropoulos, Retroviral Taxonomy, Protein Structures, Sequences, and Genetic Maps, Cold Spring Harbor Laboratory Press, 1997. (באנגלית)
תמונה 1 א,ב,ג -איור סכמטי של חלבוני ה-v-Src וה-c-Src
תמונה 2 - מבנה הגנום של רטרו-וירוס פשוט חסר אונקוגן
רמת טרקיה

| --- | --- |
אין תמונה חופשית
 מידע כללי
 על שם:  תראקיה 
 מיקום:  אזור הברית האנטארקטית,
 קואורדינטות:  63°45′07″S 58°31′10″W﻿ / ﻿63.7519°S 58.5194°W﻿ / -63.7519; -58.5194
  (למפת חצי האי האנטארקטי מוגדלת) בסיס חנרל ברנרדו אוהיגינס ריקלמהרמת טרקיה(למפת חצי האי האנטארקטי רגילה) בסיס חנרל ברנרדו אוהיגינס ריקלמהרמת טרקיה(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומירמת טרקיה(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומירמת טרקיה
 
רמת טרקיה או רמת תרקיה או רמת תראקיה (באנגלית: Trakiya Heights; בבולגרית: Тракийски възвишения) היא רמה בחצי האי טרינטי, בארץ גרהאם בחצי האי האנטארקטי, שבאנטארקטיקה.
שיא גובהה של הרמה 1,336 מטרים מעל פני הים (בפסגת אירקלי).
הרמה גובלת בקרחון ראסל המערבי, שמצפון לה;
הרמה גובלת בקרחון ראסל המזרחי וכן באוכף בקע סרם, שמצפון-מזרח לה;
הרמה גובלת בקרחון ויקטורי, שמדרום-מערב לה; ובאוכף שער זלידול שמצפון-מערב לה.
הרמה מתנשאת מעל תעלת הנסיך גוסטב, וים ודל, שנמצאים מדרום-מזרח לה.
אורכה של הרמה 10 קילומטרים (בכיוון צפון-מערב - דרום-מזרח); ורוחבה של הרמה 5.9 קיומטרים (בכיוון צפון-מזרח - דרום-מערב).
היסטוריה > מיפוי הרמה

הרמה מופתה על ידי סוקרים בריטיים וגרמנים בשנת 1996.
היסטוריה > מקור השם

הרמה נקראת על שם האזור ההיסטורי טרקיה (תראקיה) שבחצי האי הבלקני.
לקריאה נוספת

הגאזט האנטארקטי הבולגרי (בבולגרית)
הערות שוליים

↑  גאזט השמות האנטארקטיים הרשמי של בולגריה
1 2 3 4 5 6 7 8 9 10 11  מידע גאוגרפי והיסטורי
1 2 3 4 5 6 7 8 9 10  הגאזט האנטארקטי הבולגרי
רות טובי

| --- | --- |
אין תמונה חופשית
 לידה:  פברואר 1945 (בת 79) ירושלים, פלשתינה (א"י) 
 מוקד פעילות:  ישראל 
 
רות (רותי) טובי אבישי (נולדה בפברואר 1945) היא זמרת ואומנית ישראלית שנודעה בסיפור חייה יוצא הדופן.
ביוגרפיה

טובי נולדה כרות אבישי וגדלה בירושלים.
בהיותה תינוקת עזבה אמה הביולוגית את הבית והשאירה אותה עם אביה, חרף תכונותיו המפוקפקות. בהיותה בגיל שלוש החל אביה להתעלל בה מינית ולבצע בה מעשי סדום, אונס וגילוי עריות. כשטובי הייתה בת שש, נישא אביה מחדש, ודבר זה הביא להפסקת ההתעללות בה, אך חשף אותה להתעללות מסוג אחר בתוך המשפחה בכך כשאמה החורגת החלה להעביד אותה בפרך.
בגיל 11, התגלגלה טובי בין קיבוצים שונים. היא ניסתה מספר פעמים להתאבד, וברחה מהבית. בהמשך התלוננה במשטרה על מעשי אביה, אך המשטרה סגרה את התיק מחוסר ראיות.
בשנת 1961 כשעדיין נקראת בשם המשפחה אבישי, גילה אותה המלחין הנודע נחום נרדי, והיא יצאה איתו לסיבוב הופעות מחוץ לישראל, והוציאה איתו ועם אהובה צדוק באותה השנה שני תקליטי ילדים לחג פורים.
לאחר ששירותה הצבאי הופסק באמצעו בעקבות חוסר הסתגלות חברתית, עזבה טובי את ישראל ועברה לחיות באירופה, שם חיה חיי עוני וייסורים ואף התגלגלה לסמים ולזנות.
בשנת 1968 התחתנה טובי עם בחור מקומי לאחר שנכנסה ממנו להריון, ושינתה את שם משפחתה להאצ'ט (שם המשפחה של בעלה), ולאחר מספר חודשים נולד בנה היחיד, ג'רום.
בשנת 1969 שהתה טובי בלונדון, ולמרות מצבה הרעוע הצליחה להוציא אלבום שלם באנגלית בשם "Lazy". חלק משירי האלבום הושמעו ברדיו, אך האלבום לא זכה להצלחה שלה קיוותה.
בשנת 1972 חזרה רות לארץ והקימה יחד עם רבקה זהר ולאה לופטין את להקת "גושפנקא" (שהייתה מעין גרסה מוקדמת לשלישיית "שוקולד מנטה מסטיק" שלופטין, אחת מהבנות בשלישייה, תצטרף אליה בשנת 1973 ותחליף שם את תמי עזריה). הלהקה לא זכתה לתשומת לב והתפרקה ללא שירים מוקלטים, ובעקבות כך חזרה רות ללונדון שם הכירה את בעלה שהיה מבוגר ממנה כמעט ב-30 שנה וחיה איתו עד מותו, בשנת 1978.
ב-1979 הוציאה אלבום נוסף בלונדון בשם "Keep It Going". הפעם קיבל האלבום ביקורות טובות ואף הושמע כמה פעמים ברדיו, ובכל זאת לא זכה להצלחה בין השאר משום שקודם בצורה לא טובה.
בשנת 1981, עברה טובי עם בנה לברבנק שבארצות הברית, ובאותה תקופה השתפר מצבה הכלכלי של טובי והיא פתחה מסעדה, עסקה בנדל"ן והגשימה חלום כאשר הקימה אולפן הקלטות. באולפן שבנתה היא חיברה, הלחינה וביצעה כ-100 שירים, שעד כה לא פורסמו. בנוסף כתבה רות ארבעה תסריטים באורך מלא.
בשנת 2006 הוציאה באנגלית את ספרה האוטוביוגרפי "?Incest To Where", שתיאר את מהלך חייה הקשים, החל מהאונס הראשון שעברה בגיל 3 ועד מות בעלה.
בשנת 2009 חזרה לישראל והוציאה את הגרסה העברית לספרה שנקרא "מידת סדום". בנוסף החלה רות לאסוף חומר לאלבום חדש, ממנו יצאו לרדיו עד כה חמישה שירים שכתבה והלחינה, ומתוכם בלט בעיקר השיר "פוליטיקה" שמתח ביקורת על המצב הכלכלי בארץ. שירים אלו אוגדו בסופו של דבר למיני-אלבום בשם "עוד נשיקה", שראה אור ב-3 בדצמבר באותה שנה בהוצאת האחים ראובני.
דיסקוגרפיה

"פורים" - 1961
"Lazy"‏ - 1969
"Keep It Going"‏ – 1979
"עוד נשיקה" - 2009
רכס קנת

| --- | --- |
אין תמונה חופשית
 מידע כללי
 מיקום:  אזור הברית האנטארקטית,
 קואורדינטות:  70°57′S 71°30′E﻿ / ﻿70.95°S 71.5°E﻿ / -70.95; 71.5
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומירכס קנת(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומירכס קנת
 
רכס קנת (באנגלית: Kenneth Ridge) הוא הרכס הצפוני ביותר מבין שלושה רכסים בולטים בחלק הצפוני של נונאטאקי מאנינג באנטארקטיקה.
היסטוריה > גילוי הרכס

הנונאטאקים צולמו על ידי חיל הים האמריקאי, במסגרת מבצע קפיצה לגובה (שבמסגרתו נחקרה אנטארקטיקה בעונת המחקר 1947–1946). הננטאקים צולמו מן האוויר על ידי מבצע חיל הים האמריקני היג'ומפ (1946-1947) וכן על ידי משלחת המחקר האנטארקטית הלאומית של אוסטרליה ( Australian National Antarctic Research Expeditions ובקיצור ANARE) בשנת 1957.
בשנת 1965 הגיעה אל הנונאטאקים משלחת המחקר האנטארקטית הסובייטית (Советская антарктическая экспедиция); ובשנת 1967 הגיעה אל הנונאטקים משלחת המחקר האנטארקטית הלאומית של אוסטרליה (ANARE).
היסטוריה > מקור השם

שמו של הרכס ניתן לו על ידי ועדת השמות האנטארקטית של אוסטרליה.
הרכס נקרא על שמו של קנת א. סמית' ( Kenneth A. Smith), שהיה מפעיל רדיו בתחנת מוסון בשנת 1969, וחבר במשלחת החקר האוסטרלית להרי הנסיך צ'ארלס.
הערות שוליים

1 2 3 4 5  מידע גאוגרפי והיסטורי
ראונג

| --- | --- |

צילום אווירי של לוע ראונג בדצמבר 2007
 מידע כללי
 סוג הר:  הר געש שכבתי
 גובה:  3,332 מטרים
 מדינה:  אינדונזיה 
 מיקום:  ג'אווה אינדונזיה
 מספר הר געש:  263340
 התפרצות אחרונה:  אפריל עד יולי 2015
 קואורדינטות:  8°07′09″S 114°03′09″E﻿ / ﻿8.119084°S 114.052594°E﻿ / -8.119084; 114.052594
  (למפת אינדונזיה מוגדלת) ג'קרטה נוסאנטארה סורבאיה מדן מקאסאר פונטיאנאק ג'איאפורה מ האוקיינוס ההודי האוקיינוס השקט מלזיה פראונג(למפת אינדונזיה רגילה) ג'קרטה נוסאנטארה סורבאיה מדן מקאסאר פונטיאנאק ג'איאפורה מ האוקיינוס ההודי האוקיינוס השקט מלזיה פראונג
 
הר ראונג (באינדונזית: Gunung Raung) הוא הר געש שכבתי, אחד מהרי הגעש הפעילים ביותר באי ג'אווה שבאינדונזיה.
ההר שוכן במחוז מזרח ג'אווה על השוליים הדרום מזרחיים של קלדרת איג'ן, קלדרה עתיקה גדולת ממדים. בפסגתו קלדרה בקוטר של כ-2 קילומטרים ובעומק של כ-500 מטרים, המוקפת בשוליים אפורים. ההבדל בגוון שבין שולי הקלדרה למורדות הר הגעש נובע מהיעדר מוחלט של צמחייה על השוליים כנגד הצמחייה השופעת, הנרחבת והעשירה שעל המורדות. גובהו 3,332 מטרים מעל פני הים, ההר הגבוה בקבוצת הרי הגעש שבמזרח ג'אווה. אף שהעמקים בין הרי הגעש העיקריים מכוסים באדמה פורייה מאוד שמקורה באפר הגעשי, השטח החקלאי מוגבל מאוד. ראונג כולל כמה מרכזי התפרצות המסודרים לאורך קו מצפון מזרח לדרום מערב, כשהרי הגעש השכבתיים סוקט (Gunung Suket) וגאדונג (Gunung Gadung) שוכנים בצפון מזרח ובמערב בהתאמה. התמוטטות פרהיסטורית של הר גאדונג על המורדות המערביים יצרה מפולת גדולה שהגיעה למרחק של 79 קילומטרים מהר הגעש, קרוב לאוקיינוס ההודי.
ניתן לצפות על ההר מחוף לובינה (Lovina) בסינגארג'ה (Singaraja) בצפון באלי. מסלול הטיפוס המקובל אל ההר הוא דרך נפת בונדובוסו (Bondowoso) וסומבר ורינגין (Sumber Wringin).
ההתפרצות הגעשית הראשונה המתועדת התרחשה ב-1586 והיא גרמה להרוגים. בין 1586 ל-1817 נרשמו חמש התפרצויות קטלניות נוספות.
ההתפרצות של 2015

התגברות של פעילות געשית אובחנה בהר הגעש ראונג ב-24 ביוני 2015. ב-25 ביוני הראו צילומים שהגיעו ממערך הלוויינים של לנדסט שבהר נוצר אגם לבה חדש, שנוסף לאגם הלבה שכבר היה בהר. בשל כך הניחו כי תימנע התפרצות כיוון שהקלדרה מספיק גדולה ועמוקה על מנת להכיל את כל הלבה.
ב-29 ביוני 2015 החל ההר לפלוט חומרים שגרמו לענן אפר שגרם להתראות לכלל התושבים ברדיוס של 38 קילומטרים מהקלדרה.
ב-9 ביולי 2015 נסגרו כמה שדות תעופה באינדונזיה, כולל שדות התעופה באתר הנופש הפופולרי של האי באלי בשל האפר שנפלט מההתפרצויות.
הערות שוליים

1 2 3  אתר Global Volcanism Program
↑  Mount Raung
↑  Muncul Lubang Magma Baru di Kaldera Raung
↑  Volcanic ash causes Indonesia airport closures מאתר ה-BBC.
תצפית על הר ראונג מהעיירה קאליברו, דצמבר 2013
רות יולס

רות יולס היא עיתונאית אוכל ומחברת ספרי בישול ישראלית.
יולס כתבה במשך שנים במוסף "זמנים מודרניים" בידיעות אחרונות, במעריב, ולאישה. נכון ל-2011 היא כותבת במגזין "גורמה" של את.
הוריה של יולס הם מהגרים מהולנד, אמה, יהודית ליפשיץ, שאבדה את משפחתה בשואה, פתחה בשנת 1935 מסעדה קטנה בתל אביב בשם "מחלבה הולנדית". געגועיה של יולס אל אמה, הובילו אותה להוציא את ספרה "לא רק צ’יפס ודג מלוח" העוסק במטבח ההולנדי ובמבחר מתכונים שהיו בתפריט המסעדה.
יולס מעבירה סדנאות בישול בביתה בהרצליה.
ספריה

עוגות ב-5 דקות, כתר,1989
אירוח ב-5 דקות, כתר ,1993
אירוח: רעיונות ומתכונים, פרולוג, 1994
ספר העוגות של רותי :עוגות טובות שמצליחות תמיד / בעריכת נירה רוסו, כתר, 1996
לא רק צ’יפס ודג מלוח :מתכונים ממסעדה הולנדית בתל אביב, הוצאת פן, הוצאת ידיעות אחרונות, הוצאת משכל, 2005
ספריה > עריכה

ירושלים של מטעמים :כשר / רנה ולירו, כתר, 2002
ספריה > תרגום

ספר המתוקים של גספר וליסה /מאת אן גוטמן וג'ורג' הלנסלבן, הוצאת צלטנר, 2005
רכס קנט

| --- | --- |
אין תמונה חופשית
 מידע כללי
 על שם:  James P. Kennett 
 גובה:  1,531 מ' 
 מיקום:  אזור הברית האנטארקטית,
 רכס הרים:  הרי דרווין 
 קואורדינטות:  79°51′S 156°45′E﻿ / ﻿79.85°S 156.75°E﻿ / -79.85; 156.75
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומירכס קנט(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומירכס קנט
 
רכס קנט (באנגלית: Kennett Ridge) הוא רכס סלעי, היורד מזרחה מן הקצה הצפון מזרחי של מישור מידנייט, בהרי דרווין, שבאנטארקטיקה.
אורכו של הרכס 11 קילומטרים.
גובהו הממוצע של הרכס 1,531 מטרים מעל פני הים. שיא גובהו של הרכס הוא בפסגת פרידמן, בגובה של 1,920 מטרים מעל פני הים.
היסטוריה > גילוי הרכס

הרכס מופה לראשונה על ידי משלחת החקר האנטארקטית של אוניברסיטת ויקטוריה (Victoria University of Wellington Antarctic Expedition) מוולינגטון שבניו זילנד שחקרה את אנטארקטיקה בעונת מחקר 1963–1962.
היסטוריה > מקור השם

הרכס נקרא על שם ג'י. פי קנט (J.P. Kennett), גאולוג המשלחת.
הערות שוליים

1 2 3 4  מידע גאוגרפי והיסטורי
↑  מידע גאוגרפי
↑  גובה פסגת פרידמן
| אתרים בהרי דרווין |
| --- | --- | --- |
| הרים | אליס • אש • פרידמן |  |
| רכסים ורמות | האסקל • טנטאקל • לינדסטרום • מידנייט • סמית' • קולוסיאום • קומיוניקיישן • קנט |  |
| גבעות | מטאוריט • ריצ'רדסון |  |
| מדרונות | אקסס |  |
| מצוקים | ג'אנקשן • דנקן • סלע טת'ר • קולוסאום |  |
| עמקים | אקסודוס • ארנת איילנד • גרנט • הייל • ולמן • מאצ'מור • מקקי • קוננט |  |
| מישורים | מישור ונטייג' |  |
| קרחונים | אוברטרן • אקסודוס • גרין • דרווין • הת'רטון • מקלירי |  |
| נונאטאקים | מייסון |  |
| מפלי קרח | סירקל • פרבל |  |
| קרקסים קרחוניים | קורל |  |
ריינהולד מיטרלהנר

ריינהולד מיטרלהנר (בגרמנית: Reinhold Mitterlehner;‏ נולד ב-10 בדצמבר 1955) הוא פוליטיקאי אוסטרי, שכיהן כיושב ראש מפלגת העם האוסטרית בשנים 2014–2017, החל משנת 2008 כיהן כשר הכלכלה, לענייני המשפחה והנוער, החל משנת 2013 כשר הכלכלה, המדע והמחקר והחל החל מ-1 בספטמבר 2014 היה יושב ראש מפלגת העם וסגן קנצלר אוסטריה. בין 9 במאי ל-17 במאי 2016 מילא את התפקיד של קנצלר בפועל בעקבות התפטרות ורנר פיימן. ב־15 במאי 2017 התפטר מראשות מפלגת העם ומתפקיד סגן הקנצלר. במקומו התמנה לסגן קנצלר וולפגנג ברנדשטטר.
מיטרלהנר הוא דוקטור למשפטים.
ביוגרפיה > שנותיו המוקדמות

ריינהולד מיטלהנר נולד בהלפנברג, אוסטריה עילית, בשנת 1955 וגדל באהורן. בשנים 1962–1966 למד בבית הספר העממי בהלפנברג ואחר כך למד בגימנסיה ריאלית ברוהרבך עד לבחינות הבגרות בשנת 1974. בהמשך למד מיטרלהנר משפטים באוניברסיטת יוהאנס קפלר בלינץ החל משנת 1974. הוא סיים שם דוקטורט במשפטים בשנת 1980
אחר כך עשה השתלמות במנהל עמותות בפריבור שבשווייץ.
ביוגרפיה > קריירה פוליטית

בשנים 1980–1992 עבד מיטרלהנר, בין השאר, כראש מחלקת השיווק, בלשכה הכלכלית של אוסטריה העילית,
ב-1992–2000 הוא שימש מזכיר כללי של הליגה הכלכלית האוסטרית בווינה. בנוסף פעל בשנים 1991–1997 בזירה הפוליטית של העיר אהורן. במאי 2002 נבחר לראש השלוחה המקומית של מפלגת העם במחוז רוהרבך.
בפברואר 2000 נבחר לראשונה כחבר בפרלמנט האוסטרי, בו כיהן כחבר בוועד לתעסוקה ורווחה (2008-2000), בוועד לכלכלה (2008-2000) ובוועדת הכספים (2008-2003).
בשנים 2000–2008 הוא שימש גם כסגן מזכיר כללי של הלשכה הכלכלית הפדרלית של אוסטריה.
ביוגרפיה > קריירה פוליטית > שר בממשלה וסגן קנצלר

בעקבות הבחירות לפרלמנט בשנת 2008 התמנה מיטרלהנר ב-2 בדצמבר 2008 לשר פדרלי לכלכלה ולענייני משפחה ונוער בממשלת הקואליציה בראשות הקנצלר ורנר פיימן, איש המפלגה הסוציאליסטית. כמן כן הוא התמנה לסגן יושב ראש הסוכנות האוסטרית לאנרגיה. בשנת 2013 הפך לשר הכלכלה, המדע והמחקר.
באפריל 2011 היה מיטרלהנר אחד המועמדים המובילים לרשת את יוזף פרל (Pröll) בתפקיד יושב ראש מפלגת העם. בסופו של דבר כיהן בשנים 2014-2011 כסגן יו"ר המפלגה, ובספטמבר 2014 ירש את תפקיד היושב ראש של מפלגת העם ואת תפקיד סגן הקנצלר הפדרלי מידי מיכאל שפינדלגר.
הוא ויתר לעומת זאת על משרד האוצר שהוחזק עד אז גם כן על ידי שפינדלגר.
אחרי אובדן קולות בבחירות האזוריות שנת 2015 לטובת הימין הקיצוני בראשות מפלגת החופש המתנגדת לקבלת מהגרים, איים מיטרלהנר בפומבי לעזוב את הקואליציה אם שותפיו הסוציאל-דמוקרטית בראשות פיימן לא יחמירו את מדיניות ההגירה שלהם.
ביוגרפיה > קריירה פוליטית > קנצלר פדרלי זמני

בעקבות המשבר במפלגה הסוציאל-דמוקרטית כתוצאה של הכישלון בבחירות לנשיאות על רקע נושא מדיניות ההגירה מול גלי הפליטים במדינה, התפטר במאי 2016 הקנצלר ורנר פיימן שעמד בראש ממשלת קואליציה עם מפלגת העם. הנשיא היינץ פישר ביקש אז מסגן קנצלר מיטרלהנר לעמוד בראש הקואליציה כקנצלר פדרלי באופן זמני עד שהמפלגה הסוציאל-דמוקרטית תבחר במנהיג חדש. ב-17 במאי נכנס במקומו לתפקיד הקנצלר המנהיג החדש של הסוציאל-דמוקרטים, כריסטיאן קרן.
ביוגרפיה > קריירה פוליטית > אחרי הפרישה מהחיים הפוליטיים

בספטמבר 2017 הקים מיטרלהנר חברה עצמאית לייעוץ לעסקים, ייעוץ אסטרטגי ובינלאומי. החל מסוף 2017 הוא חבר במועצת המנהלים של חברת הביטוח Oberösterreichische Versicherung וב-2019 נבחר ליושב ראש המועצה.
ביוני 2018 נבחר ליושב ראש הקרן האוסטרי למחקרים.
בחייו הפרטיים

מיטרלהנר הוא נשוי לאנה מריה ולהם לשתי בנות. בנוסף יש לו בת מקשר זוגי מלפני נישואיו. מיטרלהנר הוא חבר באגודה האקדמית הקתולית אוסטרו-דנוביה לינץ וכן באגודות "מיהלגאו רוהרבך" ו"פרנקוניה לינץ"